Täna siis mahutasin oma tihedasse päevagraafikusse sellise armsa ja südamliku perefilmi nagu Charlotte's web (Charlotte koob võrku), mida oli kohe tõesti armas vaadata. Ma ei ole küll kunagi samanimelist lasteraamatut lugenud, kuid filmi põhjal on alust oletada, et tegemist võiks olla laste jaoks väga hea raamatuga. Vähemalt filmi soovitan soojalt vaadata!    Minule aga meenus filmiga seoses enda lapsepõlv maal, kui vanaema veel loomi pidas. Mäletan selgesti, kuidas venna ja tädi pojaga sai lauta joostud, et siis üksteise võidu kahele põrsale nimesid panna. Kuna lapse mõistus on lapse mõistus, siis nimedega me just ei orginaalitsenud, aga asi seegi. Ühesõnaga, selliseid filme võiks rohkem olla, mis tekitavad vaatajas positiivseid emotsioone ja mälestusi. :)